
	Παρουσίαση του βιβλίου

της Άνδρης Χριστοφίδου-Αντωνιάδου

στο Σπίτι της Κύπρου
	         [image: image2.jpg]Anaptt XPIZTO®0V-ANTONIAADY

© apueparonoLos







Την Πέμπτη 12 Μαρτίου 2015 και ώρα 20:00 θα παρουσιαστεί στο Σπίτι της Κύπρου, Ξενοφώντος 2Α Σύνταγμα, το βιβλίο της Άνδρης Χριστοφίδου-Αντωνιάδου Ο αρωματοποιός.
Το βιβλίο βασίζεται στη ζωή ενός υπαρκτού χαρακτήρα που μαθαίνει την τέχνη του αρωματοποιού και κοσμητολόγου ξεκινώντας από την Αλεξάνδρεια του 1930 για να καταλήξει στη Γαλλία του Β΄ Παγκοσμίου Πολέμου.

Χαιρετισμό θα απευθύνουν  ο Πρέσβης της Κυπριακής Δημοκρατίας κ. Κυριάκος Κενεβέζος, ο Πρόεδρος της Εταιρίας Ελλήνων Λογοτεχνών κ. Κώστας Καρούσος και ο Πρόεδρος του Ελληνικού Πολιτιστικού Ομίλου Κυπρίων Ελλάδος (Ε.Π.Ο.Κ.), ιστορικός ερευνητής, μέλος του Φιλολογικού Συλλόγου «Παρνασσός» κ. Ηρακλής Ζαχαριάδης.

Για το βιβλίο θα μιλήσουν ο κ. Πέτρος Πέτρου Επιθεωρητής Φιλολογικών Μαθημάτων Υπουργείου Παιδείας και Πολιτισμού της Κύπρου και η συγγραφέας.

Η παρουσίαση συνοδεύεται από μουσική και διαφάνειες.

Στο πιάνο ο συνθέτης και λογοτέχνης Γιώργος Μαρινάκης, μέλος Δ.Σ. της Εταιρίας Ελλήνων Λογοτεχνών και στο τραγούδι ο Μάριος Χριστοφίνης.
Η εκδήλωση είναι αφιερωμένη στα 30 χρόνια πορείας της συγγραφέως στη λογοτεχνία.

Η εκδήλωση πραγματοποιείται με τη συνεργασία των Πολιτιστικών Υπηρεσιών του Υπουργείου Παιδείας και Πολιτισμού της Κύπρου.
Η Άνδρη Χριστοφίδου-Αντωνιάδου γεννήθηκε στη Λεμεσό. Σπούδασε Γαλλική και Ισπανική Φιλολογία στο Πανεπιστήμιο του Λονδίνου και στη συνέχεια Εκπαιδευτική Ψυχολογία και Παιδαγωγικά στο Πανεπιστήμιο της Σορβόννης στο Παρίσι. Σπούδασε ακόμα στα Πανεπιστήμια της Σαραγόσας στην Ισπανία, της Νίκαιας και του Μονμπελιέ στη Γαλλία και στην Παιδαγωγική Ακαδημία της Ερφούρτης Γερμανίας. Είναι  Διευθύντρια στη Μέση Εκπαίδευση Κύπρου.  Μιλά αγγλικά, γαλλικά, ισπανικά, ιταλικά και γερμανικά. Έχει γράψει ποίηση, διηγήματα, θεατρικά έργα, μυθιστορήματα, δοκίμια και έρευνα. Έργα της έχουν μεταφραστεί στα αγγλικά, γαλλικά, ισπανικά, γερμανικά, ρουμανικά, αραβικά, σέρβικα και έχουν συμπεριληφθεί σε ανθολογίες. Της έχουν απονεμηθεί σημαντικά λογοτεχνικά βραβεία. Έχει δώσει διαλέξεις για θέματα και συγγραφείς της Ευρωπαϊκής Λογοτεχνίας στην Κύπρο και στην Ευρώπη. Η έρευνά της για τον Λόρκα βρίσκεται αρχειοθετημένη στο Μουσείο Λόρκα στο Φουέντεβακέρος και στο Ίδρυμα Λόρκα στη Μαδρίτη και είναι η μόνη έρευνα που γράφτηκε στην ελληνική γλώσσα. Θεωρείται η πιο σημαντική ερευνήτρια στην Κύπρο για τον Λόρκα. 

